EkBass/fiwiki-20250220-pages-articles huggingface dataset:
Thierry Pister

Thierry Pister (s. 2. syyskuuta 1965) on belgialainen jalkapallovalmentaja ja entinen pelaaja, pelipaikaltaan keskikenttäpelaaja. ==Pelaajaura== Pister aloitti uransa KAA Gentissä ja nousi seuran edustusjoukkueeseen vuonna 1982. Vuodet 1986–1989 hän pelasi Royal Antwerpissa, kauden 1989/1990 Ranskassa Sporting Toulon Varissa, 1990–1994 Standard Liègessä, 1994–1996 sveitsiläisessä Lausanne-Sportissa, 1996–1998 KSK Beverenissä ja 1998–1999 RAEC Monsissa. ==Valmentajaura== Lopetettuaan pelaajauransa Pister jatkoi Monsissa valmentajana. Kauden 2001/2002-kauden hän valmensi Bevereniä, mutta palasi takaisin Monsiin kahdeksi kaudeksi. 2004–2005 hän toimi KSK Ronsen valmentajana, kunnes kesällä 2005 tuli Suomeen kiinalaisen Zheyun Yen ostaman AC Allianssin valmentajaksi. Pisterin ensimmäisessä ottelussa seura kärsi 8–0-tappion FC Hakalle ja asiasta kehkeytyi suuri sopupeliskandaali Pisterin peluutettua lukuisia heikkotasoisia tuntemattomia uusia pelaajia. Marraskuussa 2007 Pister sai jälleen töitä, kun hänet valittiin RFC Tournain valmentajaksi.http://www.iltasanomat.fi/urheilu/uutinen.asp?id=1458556 2008 hän siirtyi RAEC Monsin apulaisvalmentajaksi ja toimii nykyisin seuran väliaikaisena päävalmentajana Philippe Saint-Jeanin lähdettyä joukkueesta. ==Lähteet== Luokka:Belgialaiset jalkapallovalmentajat Luokka:Vuonna 1965 syntyneet Luokka:Elävät henkilöt
La Concorde

La Concorde (”Sydämellinen yksimielisyys”) on Gabonin kansallislaulu. Laulun on säveltänyt ja sanoittanut Georges Aleka Damas. Se otettiin käyttöön Gabonin itsenäistyessä vuonna 1960. ==Kansallislaulun sanat== Ranskaksi Suomeksi Kertosäkeistö: :Uni dans la Concorde et la fraternité :Éveille-toi Gabon, une aurore se lève, :Encourage l'ardeur qui vibre et nous soulève! :C'est enfin notre essor vers la félicité. :C'est enfin notre essor vers la félicité. Kertosäkeistö: :Sydämellisen yksimielisyyden ja veljeyden yhdistämä, :Gabon, herää, päivä sarastaa. :Tuo rohkeasti esiin se voima, joka saa meidät värisemään innosta ja nostaa mielemme! :Viimeinkin me nousemme kohti onnea. :Viimeinkin me nousemme kohti onnea. I :Éblouissant et fier, le jour sublime monte :Pourchassant à jamais l'injustice et la honte. :Qu'il monte, monte encore et calme nos alarmes, :Qu'il prône la vertu et repousse les armes. Kertosäkeistö I :Loistavana ja ylpeänä koittaa tuo ihana päivä, :joka karkottaa iäksi epäoikeudenmukaisuuden ja häpeän. :Se koittaa, kirkastuu ja karkottaa pelkomme, :se edistää hyvettä ja karkottaa sodan. Kertosäkeistö II :Oui que le temps heureux rêvé par nos ancêtres :Arrive enfin chez nous, réjouisse les êtres, :Et chasse les sorciers, ces perfides trompeurs. :Qui semaient le poison et répandaient la peur. Kertosäkeistö II :Koittakoot viimein ne onnelliset päivät, josta esi-isämme unelmoivat, :koittakoot meille ja ilahduttakoot sydämemme, :ja karkoittakoot noidat, nuo pahaa tahtovat petturit, :jotka kylvivät myrkkyä ja levittivät pelkoa. Kertosäkeistö III :Afin qu'aux yeux du monde et des nations amies :Le Gabon immortel reste digne d'envie, :Oublions nos querelles, ensemble bâtissons :L'édifice nouveau auquel tous nous rêvons. Kertosäkeistö III :Säilyttäköön kuolematon Gabon hyvän nimensä :maailman ja ystävällisten kansojen silmissä, :unohtakaamme keskinäiset kiistamme, rakentakaamme yhdessä :se uusi rakennus, josta kaikki olemme nähneet unta. Kertosäkeistö IV :Des bords de l'Océan au cœur de la forêt, :Demeurons vigilants, sans faiblesse et sans haine! :Autour de ce drapeau, qui vers l'honneur nous mène, :Saluons la Patrie et chantons sans arrêt! Kertosäkeistö IV :Valtameren rannoilta sademetsän sydämeen :pysykäämme valppaina, vailla heikkoutta ja vailla vihaa! :Tämän lipun ympärillä, joka vie meidät kunniaan, :tervehtikäämme isänmaata ja laulakaamme aina! Kertosäkeistö Lähde: == Lähteet == ==Aiheesta muualla== *Kuuntele Gabonin kansallislaulu Luokka:Kansallislaulut Luokka:Gabonin kansallissymbolit
Ry Tanindrazanay malala ô!

Ry Tanindraza nay malala ô () on Madagaskarin kansallislaulu ja yksi maan kansallissymboleista lipun ja vaakunan rinnalla. Se esitettiin ensimmäisen kerran tilaisuudessa, jossa Madagaskar julistettiin osaksi Ranskan unionia. Maan parlamentti hyväksyi laulun kansallislauluksi 27. huhtikuuta 1959 ja se säilytti asemansa kansallislauluna, kun Madagaskar itsenäistyi vuonna 1960. Malagassinkielisen tekstin on kirjoittanut Pasteur Rahajason ja musiikin säveltänyt Norbert Raharisoa. ==Sanat== Säkeistö Malagassiksi Ranskaksi 1\. Ry Tanindraza nay malala ô Ry Madagasikara soa. Ny fitiavanay anaotsy miala, Fa ho anao ho anao doria tokoa. Ô Chère Terre de nos ancêtres Ô belle Madagascar Notre amour pour toi ne faillira pas Et restera à ta cause éternellement fidèle Kerto Tahionao ry Zanahary 'Ty No sindrazanay ity Hiadana sy ho finaritra He sambatra tokoa izahay. Benit, ô Créateur, Cette île de nos ancêtres Qu'elle connaisse joie et bonheur Et que nous soyons vraiment heureux. 2\. Ry Tanindrazanay malala ô Irinay mba hanompoan'anao Ny tena sy fo fanahy anananay 'zay sarobidy Sy mendrika tokoa. Ô Terre de nos ancêtres chérie Nous espérons mettre à ton service notre corps, notre cœur, notre âme, qui est certes précieux et plein de dignité. Kerto Tahionao ry Zanahary 'Ty No sindrazanay ity Hiadana sy ho finaritra He sambatra tokoa izahay. Benit, ô Créateur, Cette île de nos ancêtres Qu'elle connaisse joie et bonheur Et que nous soyons vraiment heureux. 3\. Ry Tanindrazanay malala ô Irinay mba hitahian' anao, Ka Ilay Nahary 'zao ton tolo izao no Fototra ijoroan, ny satanao. Ô Terre de nos ancêtres chérie Nous implorons que tu sois bénie, par le créateur de l'Univers qui est la base de ton existence Kerto Tahionao ry Zanahary 'Ty No sindrazanay ity Hiadana sy ho finaritra He sambatra tokoa izahay. Benit, ô Créateur, Cette île de nos ancêtres Qu'elle connaisse joie et bonheur Et que nous soyons vraiment heureux. Lähde: == Lähteet == Luokka:Kansallislaulut Luokka:Madagaskarin kansallissymbolit Luokka:Madagaskarin musiikki
Mlungu salitsani Malawi

Mlungu dalitsani Malawi (”Jumala siunatkoon Malawia”) on Malawin kansallislaulu. Sen on säveltänyt ja sanoittanut Michael-Fredrick Paul Sauka. Laulu otettiin käyttöön 1964. == Sanat chichewaksi == :Mulungu dalitsa Malawi, :Mumsunge m'mtendere. :Gonjetsani adani onse, :Njala, nthenda, nsanje. :Lunzitsani mitima yathu, :Kuti tisaope. :Mdalitse Mtsogo leri nafe, :Ndi Mayi Malawi. :Malawi ndziko lokongola, :La chonde ndi ufulu, :Nyanja ndi mphepo ya m'mapiri, :Ndithudi tadala. :Zigwa, mapiri, nthaka, dzinthu, :N'mphatso zaulere. :Nkhalango, madambo abwino. :Ngwokoma Malawi. :O Ufulu tigwirizane, :Kukweza Malawi. :Ndi chikondi, khama, kumvera, :Timutumikire. :Pa nkhondo nkana pa mtendere, :Cholinga n'chimodzi. :Mai, bambo, tidzipereke, :Pokweza Malawi. ==Sanat englanniksi== :O God bless our land of Malawi, :Keep it a land of peace. :Put down each and every enemy, :Hunger, disease, envy. :Join together all our hearts as one, :That we be free from fear. :Bless our leader, each and every one, :And Mother Malawi. :Our own Malawi, this land so fair, :Fertile and brave and free. :With its lakes, refreshing mountain air, :How greatly blest are we. :Hills and valleys, soil so rich and rare :Give us a bounty free. :Wood and forest, plains so broad and fair, :All - beauteous Malawi. :Freedom ever, let us all unite :To build up Malawi. :With our love, our zeal and loyalty, :Bringing our best to her. :In time of war, or in time of peace, :One purpose and one goal. :Men and women serving selflessly :In building Malawi. ==Lähteet== ==Aiheesta muualla== *Kuuntele kansallislaulu Luokka:Kansallislaulut Luokka:Malawin musiikki
Roc-A-Fella Records

Roc-A-Fella Records on yhdysvaltalainen hip hop -musiikkiin keskittynyt levy- yhtiö. Roc-A-Fella Recordsin perustivat vuonna 1995 Shawn "Jay-Z" Carter, Damon Dash ja Kareem "Biggs" Burke. Ensimmäinen albumi, jonka se julkaisi, oli Jay-Z:n Reasonable Doubt vuonna 1996. Sittemmin siitä kasvoi yksi suurimmista hiphop-levy-yhtiöistä. Nykyään Roc-A-Fella Records on The Island Def Jam Groupin omistuksessa. Vuonna 1999 perustettiin Roc-A-Fellaan liittyen suosituksi osoittautunut vaatemerkki, Rocawear ja myöhemmin myös vodkamerkki Armadale Vodka. Yhtiön myynnin jälkeen Jay-Z siirtyi Def Jamin johtoon. Dash ja Burke perustivat uuden levy-yhtiön, Damon Dash Music Groupin, jolle siirtyi osa Roc-A-Fellan artisteista. ==Roc-A-Fella Recordsin artisteja vuosien varrelta== *Amil *Beanie Sigel *Cam'ron *The Diplomats *DJ Clue *Freeway *Foxy Brown *Jay-Z *Juelz Santana *Kanye West *Memphis Bleek *M.O.P. *Nicole Wray *NORE *Ol' Dirty Bastard *Peedi Crakk *Rell *State Property *Teairra Mari *Young Gunz ==Aiheesta muualla== * Rocafella.com Luokka:Yhdysvaltalaiset levy- yhtiöt
Nunarput utoqqarsuanngoravit

Nunarput utoqqarsuanngoravit () on Tanskaan kuuluvan autonomisen Grönlannin kansallislaulu. Laulun on sanoittanut Henrik Lund ja säveltänyt Jonathan Petersen. Se on ollut käytössä vuodesta 1916. Vuodesta 1979 laulun asema on ollut virallinen. ==Grönlanninkieliset sanat== :Nunarput, utoqqarsuanngoravit niaqqut ulissimavoq qiinik. :Qitornatit kissumiaannarpatit tunillugit sineriavit piinik. :Akullequtaasut merlertutut ilinni perortugut tamaani :kalaallinik imminik taajumavugut niaqquit ataqqinartup saani. :Atortillugillu tamaasa pisit ingerlaniarusuleqaagut :nutarterlugillu noqitsigisatit siumut, siumut piumaqaagut. :Inersimalersut ingerlanerat tungaalitsiterusuleqaarput, :oqaatsit ”aviisit” qanoq kingunerat atussasoq erinigileqaarput. :Taqilluni naami atunngiveqaaq, kalaallit siumut makigitsi. :Inuttut inuuneq pigiuminaqaaq, saperasi isumaqaleritsi. ==Käännös== :Maamme, joka olet vanhentunut niin, että pääsi on aivan valkohiuksinen :Aina olet meitä, lapsiasi, pitänyt sylissäsi ja antanut meille rantojesi rikkauksia. :Kuin perheen keskimmäiset lapset kukoistimme täällä, Kalaallit, :tahdomme tulla ylpeän ja kunnioitettavan pääsi eteen. :Palavasti kaipaamme kehittää ja uudistaa sitä, mitä sinulla on meille antaa, :poistaa tieltämme esteesi, jotta voisimme liikkua eteenpäin, eteenpäin. :Tahdomme tavoittaa kehittyneitten kansojen tavat; :kaipaamme saavuttaa puheen ja kirjainten voiman. :Nöyryys ei ole kurssisi, Kalaallit, herää ja ole ylväs! :Arvokas elo on maalinamme; ota urheasti paikkasi. ==Lähteet== ==Aiheesta muualla== *Kuuntele laulu Luokka:Kansallislaulut Luokka:Grönlannin kansallissymbolit Luokka:Grönlannin musiikki
Namibia, Land of the Brave

Namibia, Land of the Brave (”Namibia, urhojen maa”) on vuodesta 1990 Namibian kansallislaulu. Itsenäistymisensä jälkeen maa järjesti kilpailun uuden kansallislaulun laatimiseksi. Sen voitti Axali Doëseb, joka johti Kalaharin autiomaasta peräisin olevaa kansanmusiikkia soittavaa soitinryhmää. == Sanat englanniksi == :Namibia, land of the brave :Freedom's fight we have won :Glory to their bravery :Whose blood waters our freedom :We give our love and loyalty :Together in unity :Contrasting beautiful Namibia :Namibia our country :Beloved land of savannahs, :Hold high the banner of liberty :Namibia our Country, :Namibia Motherland, :We love thee. ==Käännös== :Namibia, urhojen maa! :Olemme voittaneet taistelun vapaudestamme. :Kunnia heidän urheudelleen, :joiden veri virtaa vapautemme puolesta. :Me annamme rakkautemme ja uskollisuutemme :yhdessä ja yksimielisinä :vastakohtien kauniille Namibialle. :Namibia, meidän maamme, :savannien ihana maa, :pidä vapauden lippu korkealla. :Namibia, meidän maamme, :Namibia, isänmaa, :me rakastamme sinua. == Aiheesta muualla == * Kuuntele kansallislaulu Luokka:Kansallislaulut Luokka:Namibian kansallissymbolit Luokka:Namibian musiikki
Voima (albumi)

Voima (ISRC-koodi FIUNP9900142-153, levy-yhtiön tunnus POKOCD 231) on vuonna 2000 julkaistu Yö-yhtyeen laulaja Olli Lindholmin sooloalbumi. Albumi äänitettiin Headline Studiolla 25. lokakuuta - 29\. lokakuuta 1999 ja koottiin Finnvox-studioilla 27. marraskuuta - 3\. joulukuuta 1999. Levynkansien taiton on suunnitellut Kari Lahtinen ja valokuvat on ottanut Harri Hinkka. Levynkannen sisäaukeamalle on kirjoitettu: ”Aina silloin kun valtaa suuri kaipuu, pää kun alas painuu, sinä osaat lohduttaa. Ja minne vaan täällä kuljenkaan, et jätä mua koskaan.” Teksti on kappaleen ”Voima” kertosäe sillä poikkeuksella, ettei tekstin alussa ole sanaa ”ja”. Albumi nousi Suomen virallisen listan sijalle 30. == Kappaleet == #Vastatuuleen - 3:52 #Voiko kuolla ikävään? - 4:03 #Mona - 3:25 #Tyttöni mun - 3:13 #Hyvästi maa - 3:31 #Rouva Paju - 4:24 #Vielä osaan rakastaa - 4:01 #Luokkakuvassa - 4:14 #Viiden vuoden jälkeen - 3:13 #Ei tositarkoituksin - 2:46 #Haaveet - 4:11 #Voima - 3:55 Kappaleet ovat Jussi Hakulisen säveltämiä ja sanoittamia. Niiden sovituksista levyllä vastaavat Jussi Hakulinen, Costello Hautamäki, Mikko Kangasjärvi, Jukka Lewis, Olli Lindholm ja Ari Toikka. Kolmas raita, ”Mona”, julkaistiin vuonna 2001 Yön kokoelmalevyllä Legenda. Myös kappale vastatuuleen kuullaan Yön livealbumilla Kolmen illan varietee == Kokoonpano == * Olli Lindholm – laulu * Costello Hautamäki – kitarat * Mikko Kangasjärvi – kosketinsoittimet ja haitari * Jukka Lewis – bassokitara ja taustalaulu * Ari Toikka – lyömäsoittimet === Vierailevat muusikot === * Heidi Hildén – tinapilli * Pauli Saastamoinen – masterointi * Dan Tigerstedt – tuotanto Lindholmin ja yhtyeen kanssa, äänitys ja koonti == Arvostelut == * Soundi: Soundi == Lähteet == Luokka:Olli Lindholmin albumit Luokka:Vuoden 2000 albumit Luokka:Dan Tigerstedtin tuottamat albumit
APL

APL voi tarkoittaa seuraavia: * APL, ohjelmointikieli * 132524 APL, asteroidi
Carlos Mesa

Carlos Diego Mesa Gisbert (s. 12. elokuuta 1953) oli Bolivian presidentti (sitoutumaton) 17. lokakuuta 2003 eroonsa 6. kesäkuuta 2005 saakka. Mesa oli suosittu tv-journalisti, jonka Gonzalo Sánchez de Lozada valitsi varapresidenttiehdokkaakseen 2002 vaaleihin. Kun Sánchez de Lozada pakotettiin eroamaan 2003, Mesasta tuli maan presidentti. Hän lupasi, että armeija tai poliisi ei tappaisi kansalaisia hänen kautensa aikana. Mesa yritti erota tammikuussa 2005 protestien vuoksi, mutta kongressi hylkäsi eronpyynnön. 6. kesäkuuta 2005 yli 80000 mielenosoittajaa ympäröi presidentinpalatsin. Mielenosoittajat vaativat maan kaasuvarojen kansallistamista ja alkuperäisväestön olojen parantamista. Kongressi hyväksyi Mesan eron 10. kesäkuuta. Hänen seuraajakseen tuli korkeimman oikeuden ylituomari Eduardo Rodríguez. Mesa sai myöhemmin syytteen yhdestä kaudellaan tekemästään kauppasopimuksesta. == Lähteet == ==Aiheesta muualla== * biografia (CIDOB) Luokka:Bolivian presidentit Luokka:Vuonna 1953 syntyneet Luokka:Elävät henkilöt
Eduardo Rodríguez

Eduardo Rodríguez Veltzé (s. 2. maaliskuuta 1956) oli Bolivian korkeimman oikeuden presidentti ja väliaikainen presidentti 9. kesäkuuta 2005 – 22. tammikuuta 2006 Carlos Mesan erottua protestien vuoksi. Senaatin puhemies Hormando Vaca Diez ja edustajainhuoneen puhemies Mario Cossío kieltäytyivät ottamasta vastaan presidentin asemaa, joten neljäntenä varamiehenä virkaan viimeksi vaaleilla valitun presidentti Gonzalo Sánchez de Lozadan jälkeen olleesta Rodríguezista tuli maan presidentti. Hänen nimitystään tervehdittiin innolla, koska Rodríguez oli yksi harvoista johtajista jota ei pidetty syyllisenä maan poliittisiin ongelmiin. Rodríguezin kausi päättyi tammikuussa 2006 Evo Moralesin astuttua virkaan vaalien jälkeen. Rodríguez sai myöhemmin syytteen taivuttuaan Yhdysvaltain vaatimukseen luovuttaa Bolivian armeijan ohjuksia tuhottavaksi Yhdysvaltoihin. Rodriguez puolustautui sanomalla, että armeija kertoi ohjusten olleen vanhentuneita ja turvallisuusriski. Hän erotti kenraalin virheellisen tiedon levittämisestä. == Lähteet == Luokka:Bolivian presidentit Luokka:Vuonna 1956 syntyneet Luokka:Elävät henkilöt
Gonzalo Sánchez de Lozada

Gonzalo Sánchez de Lozada Bustamante (s. 1. heinäkuuta 1930), lempinimeltään "Goni", oli Bolivian presidentti kaksi kautta elokuusta 1993 elokuuhun 1997 ja elokuusta 2002 lokakuuhun 2003. Sánchez de Lozada kasvoi Yhdysvalloissa. Hän opiskeli kirjallisuutta ja filosofiaa Chicagon yliopistossa. Hän nousi presidentiksi Movimiento Nacionalista Revolucionario -puolueesta (MNR) Jaime Paz Zamoran jälkeen. Hän sovelsi Jeffrey Sachsin kanssa talouteen ns. šokkiterapiaa, jonka tarkoitus oli pysäyttää budjettivajeesta johtunut hyperinflaatio. Hän teki sarjan uudistuksia, jotka hajauttivat taloutta, yksityisti maan luonnonvarojen hyödyntämistä, otti käyttöön kaksikielisen koulutuksen ja teki suuria muutoksia perustuslakiin. Hänen kautensa jälkeen presidentiksi valittiin aiemmin diktaattorina toiminut Hugo Banzer. Sánchez de Lozada valittiin vuonna 2002 toiselle kaudelle 22% ääniosuudella. Hänet pakotettiin eroon mellakoinnin ja lakkojen jälkeen lokakuussa 2003. Häntä pidettiin liian amerikkalaismielisenä, häntä syytettiin uusliberaalista talouspolitiikasta ja suuryhtiöiden väitettiin saavan liian suuren osuuden Bolivian kaasun viennistä Yhdysvaltoihin ja Meksikoon. Sánchez de Lozada pakeni Yhdysvaltoihin ja sai syytteen perustuslain vastaisista kaasukaupoista ja kansanmurhasta 60 ihmisen saatua surmansa mellakoissa. ==Lähteet== * biografia (CIDOB) * Bolivia ex-leaders face charges (BBC) Luokka:Bolivian presidentit Luokka:Vuonna 1930 syntyneet Luokka:Elävät henkilöt
Lev Mehlis

Lev Zaharovitš Mehlis (, 1. tammikuuta 1889 Odessa – 13. helmikuuta 1953, Moskova) oli neuvostoliittolainen valtiomies ja sotilasjohtaja, kenraalieversti (1944), NKP:n keskuskomitean ja korkeimman neuvoston jäsen, toimeenpanevan komitean jäsen (1938–1952), kansankomissaarien neuvoston (NL:n hallituksen) varapuheenjohtaja (1940–1944), kansanvalvontakomission kansankomissaari ja ministeri (1940–1941, 1946–1950). Mehlis oli kansallisuudeltaan juutalainen. Hänet palkittiin neljästi Leninin kunniamerkillä sekä lukuisilla muilla kunniamerkeillä, ja haudattiin Kremlin muuriin 1953. Vuosina 1937–1940 Mehlis oli Puna-armeijan poliittisen päähallinnon päällikkö. Hän oli joulukuussa 1939 mukana Suomen talvisodassa korkeana poliittisena upseerina raportoimassa Oulun valtaamiseen tähdänneistä operaatioista Suomussalmen rintamalla henkilökohtaisesti Stalinille. Mehlis tunnettiin armeijassa kovasydämisenä ja julmana omankäden oikeuden käyttäjänä. Mehlis siirtyi eläkkeelle lokakuussa 1950.Juri Kilin: Stalinin luottokomissaari saarroksissa Suomussalmella Repolainen 19. Repola-Seura. == Lähteet == Luokka:Neuvostoliittolaiset kenraalit Luokka:Neuvostoliittolaiset ministerit Luokka:Vuonna 1889 syntyneet Luokka:Vuonna 1953 kuolleet
Hugo Banzer

Kenraali Hugo Banzer Suárez (10. toukokuuta 1926 – 5. toukokuuta 2002) oli Bolivian johtaja kahteen otteeseen. Hän kaappasi vallan 22. elokuuta 1971 kukistettuaan presidentti Torresin, johti maata 21. heinäkuuta 1978 asti ja valittiin uudelleen vaaleilla presidentinvirkaan, jota hän hoiti 6. elokuuta 1997 – 7. elokuuta 2001. Banzer kävi sotakouluja Boliviassa, Argentiinassa, Brasiliassa ja Yhdysvalloissa Fort Hoodissa ja School of the Americasissa Panamassa. Hänet ylennettiin everstiksi 1961 ja nimitettiin kolme vuotta myöhemmin ystävänsä, kenraali René Barrientos Ortuñoin hallitukseen opetusministeriksi. Lokakuussa 1970 hän osallistui oikeistolaiseen kaappaukseen, joka syrjäytti kenraali Alfredo Ovando Candían, mutta Banzerin troikan syrjäytti heti kenraali Juan José Torres Gonzálezin vasemmistolainen vastavallankaappaus. Banzer pakeni ulkomaille. 18\. elokuuta 1971 hän järjesti kapinan Santa Cruz de la Sierrassa, jossa hänellä oli paljon tukijoita, ja sai La Pazin haltuunsa. Banzer sai täyden vallan 22. elokuuta kolmen miehen sotilasjuntan johdossa. Hän hallitsi maata seuraavat seitsemän vuotta armeijan kenraalina ja presidenttinä. Kyllästyneenä protesteihin Banzer kielsi 1974 vasemmistopuolueet, ammattiliiton Central Obrera Boliviana ja sulki yliopistot. Banzerin hallinnon, banzeraton aikana tuhansia bolivialaisia pakeni ulkomaille, 3000 pidätettiin ja 200 tapettiin, mm. osana Operación Cóndoria. Banzer syrjäytettiin 1978. Banzer valittiin monen yrittämän jälkeen uudelleen demokraattisesti presidentiksi 1997, vuonna 1978 perustamansa oikeistolaisen ADN-puolueen (Acción Democrática Nacionalista) ehdokkaana. Vuonna 1985 hän hävisi vaalit toisella kierroksella. Hän yritti presidentiksi myös 1979, 1989 ja 1993. Banzerin hallintoa arvosteltiin korruptiosta ja nepotismista. Hän sai kansainvälistä arvostusta kokaiinin vastaisesta työstä. Virkakaudellaan hän aloitti yhteistyössä Yhdysvaltain kanssa ohjelman (Dignity Plan) kokapensaiden hävittämiseksi osana huumeiden vastaista taistelua. Vuonna 2001 hänellä havaittiin keuhkosyöpä. Hän erosi virallisesti 7. elokuuta 2001, ja hänen varapresidenttinsä Jorge Quiroga ryhtyi hoitamaan presidentinvirkaa. Banzer kuoli 5. toukokuuta 2002. == Lähteet == ==Aiheesta muualla== * biografia (CIDOB) Luokka:Bolivialaiset kenraalit Luokka:Bolivian presidentit Luokka:Opetusministerit Luokka:Vuonna 1926 syntyneet Luokka:Vuonna 2002 kuolleet
Jorge Quiroga

Jorge Fernando ”Tuto” Quiroga Ramírez (s. 5. toukokuuta 1960) oli Bolivian presidentti elokuusta 2001 elokuuhun 2002. ADN:ää edustanut Quiroga nimitettiin vuonna 1992 valtiovarainministeriksi ja valittiin 1997 Hugo Banzerin varapresidentiksi. Banzer kärsi terveysongelmista ja Quirogasta tuli vt. presidentti 1. heinäkuuta 2001. Quiroga on syntyisin Cochabambasta. Hän suoritti alemman korkeakoulututkinnon tekniikasta Texas A&M;:ssa ja ylemmän taloushallinnosta St. Edward's Universitystä. Hän on saanut myös Maailmanpankin ”huomisen johtaja” -palkinnon World Economic Forumilta Davosista. Hän työskenteli IBM:lle ja konsulttina Maailmanpankille ja Kansainväliselle valuuttarahastolle. Hänen vaimonsa on yhdysvaltalainen Virginia Gillum. Quiroga pyrki myös toiselle kaudelle vuoden 2005 vaaleissa PODEMOSin ehdokkaana. Hän julisti ”nolla-koka”-politiikkaa ja halusi luoda lisää työpaikkoja kauppaa avaamalla. Hän sanoi myös haluavansa Bolivian olevan poliittisesti riippumaton Yhdysvalloista, vaikka häntä pidettiinkin yhdysvaltalaismielisenä. Hän jäi kaukaiseksi kakkoseksi Evo Moralesille 28,6 % ääniosuudella. Quiroga sai myöhemmin syyteen neljästä kautensa aikana tehdystä kaasusopimuksesta. Vuonna 2010 Quiroga tuomittiin vankilaan kunnianloukkauksesta pankkia kohtaan. Hän on valittanut tuomiosta. == Lähteet == ==Aiheesta muualla== * biografia (CIDOB) * Profile: Jorge Quiroga (BBC) Luokka:Bolivian presidentit Luokka:Vuonna 1960 syntyneet Luokka:Elävät henkilöt
Mixtape

Mixtape on mikä tahansa kokoelma aiemmin julkaistua musiikkia. Kokoelmalevyistä mixtapet eroavat siinä, että yleensä mixtapeilla olevien kappaleiden käyttämiseen ei ole tekijän lupaa, joten mixtapejen myyminen ei ole sallittua. Alkeellisessa mixtapessa on vain äänitetty halutut kappaleet tietyssä järjestyksessä, kehittynemmässä mixtapessa kappaleet on esimerkiksi voitu miksata siten, että ne jatkuvat saumattomasti, ilman että kuuntelija välttämättä edes huomaa kappaleen vaihtumista. Yleensä mixtape sisältää tekijänoikeuksien suojaamaa musiikkia. Perinteisesti mixtapet on äänitetty c-kaseteille, mutta nykyään itsepoltetut CD-levyt ovat yleisempiä. Mixtape voi olla esimerkiksi itselle tai ystäville äänitetty kokoelma mieluisia kappaleita tai se voi olla vaikkapa DJ:n taidonnäyte ja osoitus hänen musiikkimaustaan. ==Mixtapet hiphopissa== Hiphopissa mixtape on saanut hieman erilaisen merkityksen. Monet DJ:t kokoavat mixtapeja, mutta usein he saavat käyttöönsä kappaleita artisteilta itseltään. Välillä DJ:t vain kokoavat haluamansa kappaleet peräkkäin ja höystävät mixtapen välispiikeillään. Toisinaan taas mixtape saattaa sisältää DJ:den tekemiä remixejä kappaleista ja esimerkiksi kahden tai useamman eri kappaleen sekoituksia, mash-upeja. Useat artistit myös julkaisevat omia mixtapeja, jotka tavallisesti sisältävät myös ennen kuulemattomia kappaleita ja muistuttavat hyvin paljon varsinaisia albumeja. Mixtapeilla on kuitenkin yleistä käyttää kappaleissa muilta artisteilta lainattuja taustoja, joten niitä ei voida myydä albumien lailla. Mixtapeja käytetään lähinnä promootiotarkoituksiin ja sellainen voidaan julkaista esimerkiksi hieman ennen albumijulkaisua herättämään ostajien kiinnostus. Myös DJ:t julkaisevat mixtapeja mainostaakseen itseään. Uusille artisteille mixtape on käytännössä heidän demonsa, jolla yritetään saada niin yleisön kuin levy- yhtiöidenkin huomiota. Tunnusomaista hiphop-mixtapeille on kappaleiden suuri määrä, eivätkä kappaleet välttämättä ole kokonaisia. Tietyt hiphop-artistit ja -ryhmät julkaisevat mixtapeja hyvinkin tiuhaan, useita vuodessa - esimerkiksi Chamillionaire tunnetaan Mixtape Messiah -sarjastaan. Myös The Diplomats on aktiivinen mixtapejen julkaisija. Tekijänoikeussyistä mixtapejen myynti on periaatteessa kiellettyä. Kuitenkin niitä myydään suuria määriä. Myyjien mukaan he veloittavat vain levyjen valmistuskulut, eivätkä täten hyödy levittämästään musiikista taloudellisesti. Mixtapet ovatkin huomattavasti albumeja halvempia, yleensä muutaman euron hintaisia. == Katso myös == * Bootleg == Lähteet == *
Akabanlahti

Akabanlahti () on Punaisenmeren lahti, joka sijaitsee Siinain ja Arabian niemimaan välissä. Akabanlahti on 177 kilometriä pitkä, ja sen leveys vaihtelee 19 ja 27 kilometrin välillä. Lahti sijaitsee Isossa hautavajoamassa. Lahden pohjoispäässä on kolme strategisesti tärkeätä satamakaupunkia: Taba Egyptissä, Eilat Israelissa ja Akaba Jordaniassa. Akabanlahdella on monipuolinen ja värikäs koralliyhdyskunta. Kirkkaan vetensä ansiosta se on suosittu sukelluskohde. == Lähteet == == Aiheesta muualla == Luokka:Lahdet Luokka:Sukellus Luokka:Punainenmeri
Kuvitelma

Kuvitelma tai fiktio tarkoittaa kuvittelun tulosta, mielikuvituksen luomusta, luuloa, epätodenmukaista oletusta tai sepitettä.Hakusanat 'kuvitelma' ja 'fiktio'. Adjektiivi ”kuvitteellinen” tarkoittaa asiayhteydessä mainitun asian olevan kuviteltua, mielikuvituksen kehittämää. == Katso myös == * Fantasia * Fiktio kaunokirjallisuudessa * Fiktionalismi * Science fiction * Tosiasia == Lähteet == == Aiheesta muualla == *
Setä Samuli

Setä Samuli tai Setä Sam (Uncle Sam) on Yhdysvaltain henkilöitymä, jonka kuva oli painettu moniin värväysjulisteisiin ensimmäisen ja toisen maailmansodan aikoina. James Montgomery Flaggin vuonna 1917 laatima kuuluisa ”I Want You” -juliste on matkittu aiemmasta brittiläisestä värväysjulisteesta, jossa sotaministeri Herbert Kitchener kehottaa liittymään armeijaan. Setä Samuli juontunee Yhdysvaltain ja Ison-Britannian välisestä vuoden 1812 sodasta. Nimen kerrotaan perimätiedon mukaan juontavan lihatynnyreiden leimaan US, jonka sotilaat leikkisästi puheissaan yhdistivät armeijan muonittajaan Samuel Wilsoniin, ja väittivät sen olleen lyhenne sanoista Uncle Sam (”Setä Sam”). Yhdysvalloissa on myös muita kansallisia symboleita. Johnny Rebel ja Billy Yank edustavat Etelävaltioita ja Pohjoista. Setä Samulia on verrattu Britannian John Bulliin, Äiti Venäjään tai Suomi-neitoon. == Katso myös == * Propaganda *Propaganda ensimmäisessä maailmansodassa * ==Lähteet== Luokka:Yhdysvaltain kansallissymbolit Luokka:Kansallishenkilöitymät
Operaatio Swarmer

Operaatio Swarmer oli Yhdysvaltain armeijan Irakin koalitiojoukkojen ja Irakin uuden armeijan 16. maaliskuuta 2006 aloittama sotilasoperaatio, jonka tarkoituksena oli kukistaa Irakin Salah Ad Dinn maakunnassa sijaitsevan Samarran kaupungin luoteispuolella ollut vastarinta. Operaatioon ryhdyttiin sen jälkeen, kun neuvottelut Irakin hallituksessa ajautuivat umpikujaan. Operaatioon liittyi 1 500 sotilasta, 200 ajoneuvoa ja 60 Black Hawk-, Apache- sekä Chinook -helikopteria. Operaatio oli ilmaoperaationa laajin sitten 2003 Irakin valtauksen, mutta sotilasmäärältään se oli vähäisempi kuin Fallujahin, Ramadi ja Najafin operaatiot. Siihen osallistui muun muassa Yhdysvaltain 101. maahanlaskudivisioonan yksiköitä, muun muassa 29. ratsuväkirykmentti. Irakin armeijasta operaatioon osallistui kenraali Abdel Jabbarin komentama neljännen divisioonan ensimmäinen prikaati. Yhteensä operaatiossa oli 850 irakilaista ja 700 yhdysvaltalaista sotilasta. Monikansallisten joukkojen komentaja kenraaliluutnatti Peter Chiarelli mainitsi, että operaation suorittivat pääasiassa irakilaiset, mikä ei olisi ollut mahdollista 11 kuukautta aikaisemmin. Samarran lähellä räjäytettiin 22. helmikuuta 2006 pommi šiiamoskeijassa, minkä jälkeisissä levottomuuksissa Irakissa on kuollut 500 ihmistä. Joukkojen ensimmäinen kohde oli Al-Jalam 2500 hehtaarin laajuinen alue, mistä vastarintamiesten etsinnät alkoivat. Seuraavana päivänä etsinnät jatkuivat talvivehnäpelloilla ja maatalousrakennuksissa. Kiinni oli jäänyt yhdeksi vastarinnan johtajiksi epäilty baathistinen Jaish Mohammed-liikkeen johtaja. Operaation tarkoituksena oli estää alueeseen tukeutuva vastarinta ja vastarinnan mahdollistava aseiden, muun muassa 120 mm:n, 170 mm:n rakettien, 130 mm:n kranaatinheitinammusten sekä SA-7 ohjusten kätkeminen. Joukot olivat löytäneet kranaatinheitinten ammuksia, muoviräjähdettä sekä räjähteiden kauko- ohjaukseen tarvittavia puhelimia. 17 Samarrassa kiinni otettua vapautettiin. Etsinnässä löytyi kuusi peittämätöntä asekätköä. ==Korean sodan aikainen harjoitus Swarmer== Yhdysvallat suoritti Korean sodan aikana toukokuussa 1950 harjoitus Swarmerin Pohjois-Carolinassa Fort Braggin lähellä. Harjoitukseen osallistui Yhdysvaltain 11. maahanlaskudivisioona Korean sotaa varten. Luokka:Irakin sota Swarmer
Panarabialaisuus

Panarabialaisuus, myös panarabismi tai arabismi, on liike, joka korostaa arabimaiden kulttuurista ja poliittista yhtenäisyyttä. Se on lähtöisin 1800- ja 1900-luvun taitteesta, kun lukutaidon yleistyminen johti Lähi-idän arabien keskuudessa kulttuuriseen ja kirjalliseen renessanssiin, jota kutsutaan nimellä Nahda tai al-nahḍah al-adabiyyah. Se puolestaan johti liikehdintään, jonka seurauksena useat arabivaltiot erkanivat ja itsenäistyivät Osmanien valtakunnasta 1910-luvulla ja eurooppalaisten siirtomaavaltojen alaisuudesta 1950- ja 1960-luvulla. Panarabialaisuuden kannalta ensimmäinen merkittävä tapahtuma oli Baath-puolueen perustaminen vuonna 1943. Puolueen perustivat panarabismin ideologit Michel Aflaq ja Salah al-Din Bitar. He perustivat puolueen haaraosastoja useisiin maihin, ja Baathista tuli Syyriassa ja Irakissa hallitseva puolue. Toinen panarabialaisuuden kannalta merkittävä tapahtuma oli Arabiliiton perustaminen vuonna 1945. Järjestön tehtävänä on parantaa jäsenmaidensa välisiä suhteita sekä edistää koko arabimaailman etuja. Arabiliitto kokeili vuonna 1958 yhdistää kaksi arabimaata, Egyptin ja Syyrian, mutta niiden liittovaltio Yhdistynyt arabitasavalta jäi lyhytikäiseksi ja hajosi vuonna 1961 Syyriassa tapahtuneeseen vallankaappaukseen. Panarabialaisuuden huomattavin ja karismaattisin edistäjä oli Egyptin johtaja Gamal Abdel Nasser, ja liike saavutti hänen johdollaan suurimman poliittisen ja yhteiskunnallisen vaikutuksensa. Nasserin kuoleman jälkeen nousi kuitenkin esiin syvä pettymys panarabismin kyvyttömyyteen saada aikaan pysyvää vaurautta arabimaailmassa. Se johti puolestaan radikaalin islamismin suosion nousuun. ==Katso myös== * Arabinationalismi * Arabiliitto * Arabimaailma * Baath * Panarabialaiset värit == Lähteet == Luokka:Arabinationalismi Luokka:Lähi-idän historia Luokka:Pan-liikkeet
Orodara

Orodara on kaupunki Burkina Fasossa. Se sijaitsee Kénédougoun provinssissa, jonka pääkaupunki se on. Vuoden 2006 väestölaskennassa kaupungissa oli asukkaita 30 332.Burkina Fason 2006 väestölaskennan alustavat tulokset Etäisyys Bobo Dioulassoon, Burkina Fason toiseksi suurimpaan kaupunkiin, on noin 70 km. == Lähteet == Luokka:Burkina Fason kaupungit
Juelz Santana

Juelz Santana, oikealta nimeltään LaRon Louis James (s. 18. helmikuuta 1982 Harlem, New York), on yhdysvaltalainen rap-artisti. Hän kuuluu The Diplomats -ryhmään. Juelz Santana nousi yleisön tietoisuuteen vuonna 2002, kun hän vieraili Cam’ronin hittisingleillä Oh Boy ja Hey Ma. Seuraavana vuonna hän julkaisi debyyttialbuminsa From Me To U, joka ei kaupallisesti ollut suurikaan menestys. Toinen albumi, What The Game’s Been Missing!, julkaistiin vuonna 2005 ja se myi Yhdysvalloissa platinalevyyn oikeuttavan määrän. Samana vuonna hän vieraili myös Chris Brownin Run It! -hitillä. Juelzilla on poika, LaRon Jr. ==Diskografia== ===Albumit=== *From Me To U (2003) *What The Game’s Been Missing! (2005) ===Mixtapet=== *Final Destination *Back Like Cooked Crack *Back Like Cooked Crack 2: More Crack *Back Like Cooked Crack 3: Fiend Out == Lähteet == == Aiheesta muualla == * Luokka:Yhdysvaltalaiset hip hop -artistit Luokka:Vuonna 1983 syntyneet Luokka:Elävät henkilöt
Jiří Novák (jääkiekkoilija)

Jiří Novák (s. 6. kesäkuuta 1950 Jaroměř, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän pelasi 480 liigaottelua tehden 255 maalia. Hän oli loistava pelintekijä, antoi tarkkoja syöttöjä ja oli hyvä kahden suunnan pelaaja. Novák pelasi Tšekkoslovakian maajoukkueessa 1970-luvulla samassa ketjussa Vladimír Martinecin kanssa ja Bohuslav Šťastnýn kanssa. Hän pelasi 160 maaottelua ja teki niissä 76 maalia. Novák voitti kahdesti maailmanmestaruuden, Katowicessa 1976 ja Wienissä 1977. Vuoden 1976 MM-turnauksessa hän teki yhdeksän maalia ja antoi seitsemän maalisyöttöä, millä hän sijoittui turnauksen pistepörssissä toiseksi, edellään vain ketjukaverinsa Vladimír Martinec. == Seuraura == * Tesla Pardubice, Tšekki 1962–1970 * Dukla Jihlava, Tšekki 1970–1972 * Tesla Pardubice, Tšekki 1972–1981 * HC Lausanne, Sveitsi 1981–1983 * Villard-de-Lens, Ranska 1983–1984 * SG Corsina, Italia 1984–1985 == Parhaat saavutukset == * kuudet jääkiekon maailmanmestaruuskisat 1973 ja 1975–1979, kultaa 1976 ja 1977 * jääkiekon olympiahopea 1976 * Kanada-cupin 2. sija 1976 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1950 syntyneet Luokka:Elävät henkilöt
Eduard Novák

Eduard Novák (27. marraskuuta 1946 Buštěhrad, Tšekkoslovakia – 21. lokakuuta 2010) oli tšekkiläinen jääkiekkoilija. Pelipaikaltaan hän oli oikea hyökkääjä. Novák pelasi 560 liigaottelua ja teki 306 maalia Tšekkoslovakian mestaruussarjassa. Hän oli hyvä maalintekijä, jolla oli nopeat laukaukset. Eduard Novák pelasi yhdessä Milan Novýn ja Lubomír Bauerin kanssa Kladnossa. Novák pelasi 113 maaottelua tehden 48 maalia Tšekkoslovakian maajoukkueessa 1970-luvulla. == Seuraura == * VTJ Dukla Písek 1965–1966 * TJ Košice 1966–1967 * TJ Kladno 1967–1980 * TJ Gottwaldov 1980–1981 * Klagenfurten AC 1981–1982 * TJ Kladno 1982–1983 == Parhaat saavutukset == * jääkiekon olympiahopea 1976 * jääkiekon olympiapronssi 1972 * neljät jääkiekon maailmanmestaruuskisat 1971–1977 * kaksi jääkiekon maailmanmestaruutta 1976, 1977 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1946 syntyneet Luokka:Vuonna 2010 kuolleet
Thomas Hicks

Thomas John Hicks (11. tammikuuta 1876 – 28. tammikuuta 1952) oli yhdysvaltalainen kestävyysjuoksija. Englannissa syntynyt Hicks tuli vuonna 1904 toiseksi Bostonin maratonilla ja voitti vuoden 1904 kesäolympialaisten maratonin St. Louisissa ajalla 3.28.53. Hän tuli kilpailussa maaliin vasta toisena Fred Lorzin jälkeen, mutta hänet julistettiin voittajaksi, kun kävi ilmi, että Lorz oli keskeyttänyt juoksun nestehukan aiheuttaman krampin takia 14 kilometrin kohdalla, matkustanut autolla ja liittynyt takaisin kilpailuun vähän ennen loppua. Lorz väitti myöhemmin tapauksen olleen vain vitsi. Kilpailun olosuhteet olivat raskaat, sillä lämpötila oli 28 °C ja juoksu käytiin pääasiassa auringonpaisteessa. Hicksille annettiin 27 kilometrin kohdalla milligramma strykniiniä munanvalkuaisen kanssa. Sama hoito toistui 32 kilometrin kohdalla, jolloin hänelle annettiin valkuaisen lisäksi brandyä. Viimeisillä kilometreillä Hicks sai vielä lisää brandyä. Myöhemmin hänen valmentajansa Charles P. Lucas kirjoitti, että Hicksin voitto johtui suurelta osalta kilpailijoita paremmasta juoksun aikaisesta huollosta. ==Lähteet== Luokka:Yhdysvaltalaiset kestävyysjuoksijat Luokka:Yhdysvaltalaiset olympiavoittajat Luokka:Vuonna 1876 syntyneet Luokka:Vuonna 1952 kuolleet
PFK Krylja Sovetov Samara

Krylja Sovetov ("neuvostosiivet") on jalkapalloseura Samaran kaupungista Venäjältä. Se pelaa Venäjän korkeimmalla sarjatasolla. == Historia == Krylja Sovetov perustettiin vuonna 1942. Ensimmäisen ottelunsa se pelasi Neuvostoliiton cupissa 30. heinäkuuta 1944. Cupin puolivälierässä se hävisi Moskovan Lokomotiville maalein 1-5. Ensimmäisessä ottelussaan Neuvostoliiton kakkosliigassa se kohtasi 4. heinäkuuta 1945 Gorkin Torpedon lukemiin 1-1 päättyneessä ottelussa. Seuran ensimmäinen ottelu korkeimmalla sarjatasolla oli 21. huhtikuuta 1946 Alma-Atassa Leningradin Zenitiä vastaan, minkä se hävisi maalein 1-2. Neuvostoliiton aikoina seura pelasi 48 kautta Neuvostoliiton liigassa ja osallistui cup-kilpailuun yhtä monta kertaa. Venäjän liigassa ja cupissa se on maan uudelleenitsenäistymisen jälkeen ollut mukana joka vuosi. Joukkueen ensimmäinen ottelu eurokentillä oli 6. heinäkuuta 2002 Intertoto-cupin ottelu latvialaista Dinaburgia vastaan, minkä se voitti 3-0. == Saavutuksia == * Paras sijoitus Neuvostoliiton mestaruussarjassa: 4. sija (1951) * Paras sijoitus Venäjän mestaruusarjassa: 3. sija (2004) * Neuvostoliiton cupin finaalissa vuosina 1953 ja 1964 * Venäjän cupin finaalissa 2003/2004 == Aiheesta muualla == * Virallinen sivu Krylja Sovetov Luokka:Vuonna 1942 perustetut urheiluseurat Luokka:Samara
Tolui-kaani

Tolui-kaani (; n. 1190-1232) oli Tšingis-kaanin Börte-vaimon kanssa saamista pojista nuorin. Hän sai isänsä kuoleman jälkeen hallittavakseen Mongolian alueen ja toimi koko Mongolivaltakunnan sijaishallitsijana kunnes veli Ögödei valittiin suurkaaniksi. Tolui oli naimisissa Sorghaghtani Bekin kanssa, ja hän oli Möngken, Kublai-kaanin, Hülegün ja Ariq Böken isä. Vihollisuudet Toluin suvun sekä Ögödein ja Jotšin poikien välillä aiheuttivat ristiriitoja Ögödein ja tämän pojan Güyükin kuolemien jälkeisten sijaishallitsijakausien aikana. Tolui olisi voinut periä valtakunnan yliherruuden, sillä mongoliperinteiden mukaan nuorin poika saattoi periä isänsä, ja lisäksi hän oli taitava suuren armeijan komentaja. Tšingis-kaani oli kuitenkin katsonut Ögödein olevan poliittisesti kyvykkäämpi. Toluille myönnettiin suurkaanin titteli vasta kuolemansa jälkeen, kun hänen poikansa Möngke nousi valtaan. Toluin jälkeläisiä elää vielä nykyäänkin Kiinassa, Kaakkois-Aasiassa ja Australiassa. == Lähteet == Luokka:Mongolien kaanit Luokka:Sijaishallitsijat Luokka:Syntymävuosi tuntematon Luokka:Vuonna 1232 kuolleet
Krylja Sovetov

Krylja Sovetov (, ) tarkoittaa seuraavia asioita: * HK Krylja Sovetov, moskovalainen jääkiekkoseura * MHK Krylja Sovetov, toinen moskovalainen jääkiekkoseura * Krylja Sovetov, samaralainen jalkapalloseura.
Kalevankankaan jäähalli

Kalevankankaan jäähalli (sponsorinimeltään Let's Go Areena) on Mikkelin keskustasta luoteeseen sijaitseva, vuonna 1982 valmistunut jäähalli. Hallissa on 4200 katsojapaikkaa, joista 2 600 on istuma- ja 1 600 seisomapaikkoja. Halli toimii jääkiekon SM-liigaseura Mikkelin Jukurien kotihallina. Hallin yleisöennätys, 4 357 katsojaa, on vuoden 2002 Jukurit–KooKoo -ottelusta. Hallin vieressä sijaitsee harjoitusjäähalli, joka valmistui vuonna 2000. Vuosina 2011-2013 jäähalliin tehtiin perusteellinen remontti sekä laajennus, jolloin uudistettiin muun muassa ilmanvaihto, pukuhuonetilat ja hallin yleisilme. Halliin rakennettiin 9 nykyaikaista aitiota sekä ravintola- ja klubitilat. Samalla myös äänentoisto uusittiin ja halliin asennettiin mediakuutio. Kesällä 2016 hallia uudistettiin edelleen esimerkiksi lisäämällä ravintolatiloja ja istumapaikkoja. Muutosten myötä hallin kapasiteetti putosi 4200 katsojaan. == Lähteet == Luokka:Mikkelin urheilupaikat Luokka:Suomen jäähallit Jäähalli
Kihnun lentokenttä

Kihnun lentokenttä () sijaitsee Kihnun saarella Virossa, lähellä Säärekülan kylää. Kentän ICAO-koodi on EEKU, ja sen omistaa AS Tallinna Lennujaam. Lentoasemalla on kaksi nurmipintaista risteävää kiitotietä (15/33 ja 04/22), jotka ovat noin 600-metrisiä. Kentällä ei ole lähestymisvaloja eikä muitakaan navigointijärjestelmiä, joten käytännössä sinne voidaan operoida vain valoisaan aikaan ja hyvissä sääolosuhteissa. Kihnusta lennetään säännöllisiä lentoja lähinnä talvisin ja keväisin, kun lauttayhteys saarelta mantereelle ei jääolosuhteiden takia ole mahdollinen. Lentoja operoi aikaisemmin Air Livonia Antonov An-28 -potkurikoneilla. Kesäisin kenttää käyttävät myös pienet yksityiskoneet. == Lähteet == == Aiheesta muualla == *Kihnun lentokenttä *Kihnu lennujaam Luokka:Viron lentoasemat Luokka:Kihnun kunta
Töregene-kaanitar

Töregene-kaanitar (katun), Doregene-Qatun (k. 1246) oli naimaani-heimoon kuuluva prinsessa, joka hallitsi Mongolivaltakuntaa sijaishallitsijana miehensä Ögödei-suurkaanin kuolemasta vuonna 1241 poikansa Güyükin suurkaaniksi valintaan asti vuonna 1246. == Avioliitto ja perhe == Hänen ensimmäinen miehensä oli merkiitti-prinssi Qudu (k. 1217). Kun Tšingis-kaani valloitti merkiitit vuonna 1204, hän antoi Töregenen pojalleen Ögedeille toiseksi vaimoksi, koska tällä ja ensimmäisellä vaimolla Boraqtšinilla ei ollut eloonjääneitä lapsia. Töregene synnytti viisi poikaa: Güyük, Kötän (Godan-kaani), Kötšü, Qaratšar ja Qaši (Kaidu-kaanin isä). Töregene oli häikäilemätön, mutta tehokas vallankäyttäjä yhteiskunnassa, joka perinteisesti oli miesten hallitsema. Persialainen aikalaishistorioitsija Rashid ad-Din kuvailee häntä erittäin hallitsevaksi ja ei kovin kauniiksi. Töregene halusi Güyükin suurkaaniksi jo Ögödein eläessä, kun taas Ögödei nimitti seuraajakseen pojanpoikansa Širamunin (äiti joko Qadaqach tai ). On arveltu, että Töregene rohkaisi Ögödein juopottelemaan, mikä johti tämän alkoholismiin ja kuolemaan. Joidenkin huhujen mukaan Töregene jopa myrkytti Ögödein. == Kaanittarena == Töregenen hallintokauteen ei suhtauduta nykylähteissä myönteisesti, mutta nämä ovat kiinalaisia ​​ja siten käytännössä mongolien vihollisten tai valloitetun alamaisten kirjoittamia. Vaikka hänen tunnustetaan olleen erittäin älykäs, terävä ja poliittisilta taidoiltaan pätevä, hänen ankaraa verotuspolitiikkaansa kritisoidaan erityisesti. Se sisälsi veronkeruun yksityistämisen, jolloin veronkantajat pystyivät pitämään etukäteen sovitun summan ylittävän määrän valvonnassaan olevilla alueilla. Tulot kasvoivat korruption ja maanviljelijöiden ylirasituksen kustannuksella. Muuta kritiikkiä on kohdistettu hänen (väitettyyn) halukkuutensa kuunnella liikaa lähellä olevia muslimineuvonantajia (erityisesti persialaista orjaa nimeltä Fatima) ja hänen toimiinsa poistaa kaikki esteet poikansa suurkaaniksi tulemisen tieltä, kuten tarpeeton viivyttely seuraavan suurkaanin vaalin suhteen. Töregene edisti myös diplomaattisia suhteita eri ruhtinaiden kanssa ja jakoi ylellisiä lahjoja kasvattaakseen poikansa tukijoukkoa. Tämän prosessin hän pystyi toteuttamaan viivyttelytaktiikkansa ja verotuspolitiikkansa ansiosta. Hän lienee kuollut onnellisena vuonna 1246 pian sen jälkeen, kun hänen poijastaan ​​Güyükista oli vihdoin tullut suurkaani. == Lähteet == Luokka:Mongolien kaanit Luokka:Sijaishallitsijat Luokka:Syntymävuosi tuntematon Luokka:Vuonna 1246 kuolleet
Pärnun lentoasema

Pärnun lentoasema sijaitsee Torin kunnassa neljän kilometrin päässä Pärnun kaupungista, Virossa. Lentoasemalla on yksi päällystetty 1970 metriä pitkä kiitotie (03/21). Kesään 2021 mennessä kiitotiestä tehdään 2000 metriä pitkä ja 30 metriä leveä.https://visitparnu.com/fi/parnun-lentoasema/ Lentoasemalta on säännöllistä reittiliikennettä talvisin. Kaudella 2018–2019, lokakuun alusta huhtikuun loppuun, saksalainen FLN Frisia-Luftverkehr GmbH lentää torstaisin reitin Pärnu–Ruhnu–Kuressaare–Ruhnu–Pärnu. Matkustajien määrä lentoasemalla on viime vuosina vähentynyt: * vuonna 2004: 5 035 * vuonna 2013: 3 538 * vuonna 2015: 2 067 * vuonna 2017: 856 == Historiaa == Asemalta on ollut säännöllinen lentoyhteys Kihnulle. Liikenne päättyi vuonna 2016 talviliikenteeseen sopivan laivan tultua liikenteeseen.. Air Livonia lensi aikaisemmin säännöllisiä lentoja Pärnusta Kuressaareen, Kihnuun ja Ruhnuun. Kentällä vierailee usein myös yksityiskoneita Skandinaviasta ja muista Euroopan maista. Lentoyhtiö Finncomm Airlines lensi keväällä 2011 tilauslentoja Matka-Vekalle Pärnuun Kokkolasta, Kemistä, Seinäjoelta, Kuopiosta, Joensuusta, Porista, Jyväskylästä, Savonlinnasta ja Vaasasta. Pärnu lennujaam (Maa-amet kaldaerofoto ID2518 2010-06-05).jpg|2010 Pärnu lennujaam (Maa-amet kaldaerofoto ID8219 2012-09-21).jpg|2012 Pärnu lennujaam (Maa-amet kaldaerofoto ID22932 2013-09-07).jpg|2013 Pärnu lennujaam (Maa-amet kaldaerofoto ID1617510 2018-04-12).jpg|2018 Pärnu lennujaam (Maa-amet kaldaerofoto ID3087004 2020-03-25).jpg|2020 Pärnu lennujaam (Maa-amet kaldaerofoto ID4366229 2021-04-16).jpg|2021 ==Lähteet== ==Aiheesta muualla== *Pärnu Airport Luokka:Torin kunta Luokka:Viron lentoasemat
Güyük-kaani

Güyük-kaani (n. 1206 – huhtikuu 1248 Qum-Sengir, Turkestan) oli Mongolivaltakunnan kolmas suurkaani vuosina 1246-1248. Hän oli suurkaani Ögödein ja tämän toisen vaimon Töregenen vanhin poika ja Tšingis-kaanin pojanpoika. Ennen suurkaaniuttaan Güyük toimi muiden mongolidynastian perillisten tapaan sotilasjohtajana Tšingis-kaanin ja etenkin Ögödein alaisuudessa. Hän osallistui Batu-kaanin johtamaan valloitussotaan Venäjälle ja Eurooppaan vuosina 1236-1241. Sen aikana hän riitautui Batu-kaanin kanssa ja hänet kutsuttiin kerran takaisin Mongoliaan. Ögödei-suurkaanin kuoleman jälkeen Güyükin äiti Töregene käytti sijaishallitsijavaltaansa tehokkaasti ja onnistui nostamaan Güyükin suurkaaniksi Batu-kaanin ohi huolimatta siitä, että Batu keskeytti jopa Euroopan valloitusretkensä päästäkseen suurkaaniksi. Vuonna 1248 Güyük määräsi Batu-kaanin tulemaan Mongoliaan tapaamaan häntä, minkä ainakin jotkut tulkitsivat pidättämisaikeeksi. Batu lähtikin matkaan, mutta suuren armeijan kanssa. Myös Güyük valmistautui taisteluun ja sisällissota näytti väistämättömältä. Sitä ei koskaan tullut, sillä Güyük kuoli hallittuaan vain kaksi vuotta,The Ancient Mongols timeline kenties kihdin ja alkoholismin yhteisvaikutukseen. On myös sanottu että hänet myrkyttivät Batu-kaanin kätyrit. Myös hänen isänsä oli kuollut alkoholismiin. Güyükin aikaisella kuolemalla oli merkittävät poliittiset vaikutukset. Güyük olisi halunnut suunnata valloitukset Eurooppaan, kun taas hänen seuraajansa suosivat eteläistä Kiinaa. Güyükin aika myös osoitti että Jotšin perillisten ja muun dynastian välinen juopa oli hajottamassa valtakuntaa.Hänen vaimonsa Ogul Qaimiš toimi hänen jälkeensä sijaishallitsijana vuoteen 1251 asti. Heidän omat poikansa Naqu ja Koja-Ogul sekä Ögödein pojanpoika Širemün (äiti Qadaqach, vuonna 1237 kuolleen suosikkipoika Köchün vaimo) myös vaativat valtaistuinta itselleen tuloksetta, koska Tšagatai-kaanit ja heidän johtajansa Jesü Möngke kannattivat Ogulia. Kaaninvaalissa vuonna 1249 Möngke oli jo valittu kaaniksi, mutta Ogul ja hänen poikansa kieltäytyivät osallistumasta. Kun Möngke oli vuonna 1251 valittu kurultaissa suurkaaniksi, Ogul ja hänen poikansa yrittivät syrjättää hänet. Tuloksena oli että Koja karkotettiin, Širemun teloitettiin ja Ogul Qaimiš tuomittiin vuonna 1251 syytettynä noituudesta ja maanpetoksesta kuolemaan. == Lähteet == Luokka:Mongolivaltakunnan suurkaanit Luokka:Syntymävuosi tuntematon Luokka:Vuonna 1248 kuolleet
El Serrat

El Serrat on vuoristokylä pohjoisessa Andorrassa. Se sijaitsee noin 1,5 kilometrin korkeudessa ja on suosittu talviurheilukohde. == Ilmasto == El Serratissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 6 °C ja keskimääräinen sademäärä 1 150 millimetriä. Heinäkuu on lämpimin kuukausi. Silloin vuorokauden keskilämpötila on noin 14 °C. Viilein kuukausi on tammikuu, jolloin keskilämpötila on noin −1 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 78 millimetriä. == Lähteet == Luokka:Andorran kylät
Pavel Richter

Pavel Richter (s. 5. joulukuuta 1954 Tšekkoslovakia) on tšekkiläinen entinen jääkiekkoilija. Pelipaikaltaan vasen laitahyökkääjä. Hän pelasi samassa ketjussa Milan Novýn ja Lubomír Bauerin kanssa Kladnon huippuketjussa 1970-luvulla. == Seuraura == *1976–1979 TJ Sparta ČKD Praha *1979–1980 Dukla Trencin *1980–1985 TJ Sparta ČKD Praha *1985–1986 EHC Kloten *1986–1988 ESV Kaufbeuren *1988–1990 EHC 80 Nürnberg *1990–1992 1. EV Weiden == Saavutukset == * olympiahopea 1984 * maailmanmestaruus 1985 * MM-hopea 1982, 1983 * MM- pronssi 1981 == Lähteet == * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1954 syntyneet Luokka:Elävät henkilöt